AFRIKAANS OPSOMMING: Die integrasie van lasers in mikroskopie het dit moontlik gemaak om nuwe navorsingsgebiede te betree en bestaandes uit te brei. Met die ontwikkelling van hierdie tegnologie, kan monsters afgebeeld word met resolusies en kontras ongehoord van voordat lasers algemeen geword het. Verder word lasers toegepas om minimale kragte op mikroskopiese strukture in die monster uit te oefen. Dit word behaal deur 'n laser skerp op die monster te fokus, wat 'n stabile, enkelstraal optiese val skep. Deur die optiese val-posisie relatief tot die monster te beweeg, kan die mikroskopiese deeltjies binne die monster gemanipuleer word. Hierdie optiese val is bekend as 'n optiese-tangetjie. In hierdie projek is 'n optiese-tangetjie gebou, die posisie van mikroskopiese deeltjies is oor tyd gemeet en so, indirek, is die kragte op die deeltjie waar geneem. Die kragte in die optiese val opstelling is op hierdie manier gekalibreer. Optiese-tangetjies het verskeie toepassings in biofotonika, waarvan sommige in hierdie tesis bespreek word. Een so 'n toepassing is die meet van intrasellul êre kragte van molekulêre motors binne 'n uiesel. Hierdie kragte is gemeet en die resultate word bespreek. Die optiese-tangetjie-opstelling is uitgebrei om verskillende afbeeldings tegnieke in te sluit. Een so 'n afbeeldings tegnieke wat bespreek is, is nie-lineêre mikroskopie. Lineêre oresensie-mikrograwe is geneem met die opstelling om te illustreer hoe so 'n integrasie sou werk. Nog 'n afbeeldings tegniek is ptychography. Ptychography is 'n tegniek wat 'n monster afbeeld sonder 'n lens. Dit is gedemonstreer in 'n afsonderlike afbeeldingsopstelling om die onderliggende beginsels te illustreer. Op hierdie manier word die individuele komponente afsonderlik ondersoek en geëvalueer, met die uiteindelike doel om al hierdie tegnieke in 'n werklike multimodale mikroskopie opstelling in te sluit.